CELEX: 32018D0111(01)
Language: hr
Date: 2018-01-10 00:00:00
Title: Provedbena odluka Komisije оd 10. siječnja 2018. o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina (Cairanne (ZOI))

11.1.2018   
            
            
               HR
            
            
               Službeni list Europske unije
            
            
               C 8/5
            
         PROVEDBENA ODLUKA KOMISIJE
   оd 10. siječnja 2018.
   o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina
   (Cairanne (ZOI))
   (2018/C 8/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
   budući da:
   
               (1)
            
            
               Francuska je zatražila zaštitu naziva „Cairanne” u skladu s dijelom II. glavom II. poglavljem I. odjeljkom 2. Uredbe (EU) br. 1308/2013.
            
         
               (2)
            
            
               U skladu s člankom 97. stavkom 2. Uredbe (EU) br. 1308/2013, Komisija je razmotrila taj zahtjev i utvrdila da su uvjeti utvrđeni člancima od 93. do 96., člankom 97. stavkom 1. te člancima 100., 101. i 102. navedene uredbe ispunjeni.
            
         
               (3)
            
            
               Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi stoga objaviti jedinstveni dokument iz članka 94. stavka 1. točke (d) te uredbe i upućivanje na objavu specifikacije proizvoda iz nacionalnog postupka za razmatranje zahtjeva za zaštitu naziva „Cairanne”,
            
         ODLUČILA JE:
   Jedini članak
   Jedinstveni dokument sastavljen u skladu s člankom 94. stavkom 1. točkom (d) Uredbe (EU) br. 1308/2013 i upućivanje na objavu specifikacije proizvoda za naziv „Cairanne” (ZOI) nalaze se u Prilogu ovoj Odluci.
   U skladu s člankom 98. Uredbe (EU) br. 1308/2013 prigovor na zaštitu naziva iz prvog stavka ovog članka može se podnijeti u roku od dva mjeseca od datuma objave ove Odluke u Službenom listu Europske unije.
   
      Sastavljeno u Bruxellesu 10. siječnja 2018.
      
         
            Za Komisiju
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      PRILOG
      JEDINSTVENI DOKUMENT
      
         „CAIRANNE”
      
      
         PDO-FR-02175
      
      Datum podnošenja zahtjeva: 13.7.2016.
      1.   Nazivi koje je potrebno upisati u registar
      
      „Cairanne”
      2.   Vrsta oznake zemljopisnog podrijetla
      
      ZOI – Zaštićena oznaka izvornosti
      3.   Kategorije proizvoda od grožđa i vina
      
      
               
                  1.
               
               
                  Vino
               
            4.   Opis vina
      
      
         Crna vina
      
      Crna vina dobivena pretežno od sorte grenache noir koja se povezuje sa sortama syrah i mourvèdre bogata su vina vrlo intenzivne boje. Karakterizira ih aroma šumskog voća i miris cvijeća. U ustima pretežito ostavljaju mekoću i okus tanina, a pri kraju ostaje elegantan i složen okus.
      Minimalna prirodna alkoholna jakost po volumenu tih vina iznosi 12,5 %.
      U fazi pakiranja:
      
                  —
               
               
                  udio jabučne kiseline nije veći od 0,40 grama po litri,
               
            
                  —
               
               
                  udio fermentabilnog šećera ≤ 3 g/l ako je TAVN ≤ 14 %,
               
            
                  —
               
               
                  udio fermentabilnog šećera ≤ 4 g/l ako je TAVN > 14 %,
               
            
                  —
               
               
                  intenzitet boje (DO 420 nm + DO 520 nm + DO 620 nm) ≥ 5,
               
            
                  —
               
               
                  indeks ukupnih polifenola (DO 280 nm) ≥ 45.
               
            Ostali kriteriji u skladu su s europskim propisima.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                  14
               
            
                  Najmanji ukupni udio kiselosti (u miliekvivalentima po litri)
               
               
                  16,33 
               
            
                  Najveći ukupni udio sumporova dioksida (u miligramima po litri):
               
               
                  100
               
            
         Bijela vina
      
      Bijela vina proizvedena su većinom od sorti clairette, grenache blanc i roussanne. Cvjetnog su mirisa i voćnog i mineralnog okusa.
      Minimalna prirodna alkoholna jakost po volumenu tih vina iznosi 12 %.
      Ostali kriteriji u skladu su s europskim propisima.
      
         Opća analitička svojstva
      
      
                  Najveća ukupna alkoholna jakost (u % volumena)
               
               
                  13,5 
               
            
                  Najmanji ukupni udio kiselosti (u miliekvivalentima po litri)
               
               
                  16,33 
               
            
                  Najveći ukupni udio sumporova dioksida (u miligramima po litri)
               
               
                  150
               
            5.   Enološki postupci
      
      a.   
            Osnovni enološki postupci
         
      
      
         Obrada vinograda
      
      Postupak uzgoja
      —   Gustoća sadnje
      Razmak između redova iznosi najviše 2,40 metra.
      Svaki trs zauzima površinu ne veću od 2,50 kvadratnih metara. Ta je površina dobivena množenjem udaljenosti između redova s razmakom između trsova u istom redu.
      Razmak između trsova u istom redu iznosi između 0,80 i 1,25 metara.
      —   Propisi koji se odnose na veličinu
      Vinova loza nisko je rezana (oblik vaze ili kordonac Royat), s najviše 6 reznika po trsu. Svaki reznik ima najviše dva pupa.
      
                  —
               
               
                  Zabranjeno je plastično malčiranje.
               
            
                  —
               
               
                  Zabranjeni su kemijsko tretiranje spremnika i kemijsko uništavanje korova na parcelama.
               
            
                  —
               
               
                  Zabranjena je upotreba pesticida prije nicanja među trsovima i na neobrađenoj zemlji oko vinograda.
               
            
                  —
               
               
                  Zabranjena je upotreba industrijskog mulja i svježeg gnojiva.
               
            
                  —
               
               
                  Zabranjene su sve znatne izmjene morfologije reljefa i pedološke raspodjele parcela za proizvodnju vina kontrolirane oznake izvornosti.
               
            
                  —
               
               
                  Navodnjavanje se može odobriti.
               
            
         Enološki postupci
      
      Poseban enološki postupak
      
                  —
               
               
                  Grožđe se bere ručno. Vinari obvezno sortiraju bobice kako bi uklonili oštećene i nedovoljno zrele. Bobice karakterizira udio šećera od najmanje 207 grama po litri mošta za crne sorte (osim za sortu grenache noir, za koju on iznosi 216 g/l) i 196 g po litri mošta za bijela vina.
               
            
                  —
               
               
                  Minimalna prirodna alkoholna jakost po volumenu crnih vina iznosi 12,5 %.
               
            
                  —
               
               
                  Minimalna prirodna alkoholna jakost po volumenu bijelih vina iznosi 12 %.
               
            
                  —
               
               
                  Zabranjena je upotreba strojeva za prešanje.
               
            
                  —
               
               
                  Zabranjena je termička obrada grožđa na temperaturi višoj od 40 °C.
               
            
                  —
               
               
                  Zabranjena je upotreba komadića drva.
               
            b.   
            Najveći urodi
         
      
      
         Crna vina
      
      40 hektolitara po hektaru
      
         Bijela vina
      
      42 hektolitara po hektaru
      6.   Ograničeno područje
      
      Berba grožđa, proizvodnja, razvoj i sazrijevanje vina vrše se na području općine Cairanne u departmanu Vaucluse. Površina određenog područja iznosi 2 042 ha.
      7.   Glavne sorte vinove loze
      
      
                   
               
               
                  Grenache N
               
            
                   
               
               
                  Grenache blanc B
               
            
                   
               
               
                  Clairette B
               
            
                   
               
               
                  Mourvèdre N
               
            
                   
               
               
                  Syrah N
               
            
                   
               
               
                  Roussanne B
               
            8.   Opis povezanosti
      
      To se zemljopisno područje nalazi južno od niza brežuljaka koji odvaja doline Aygues (na zapadu) i Ouvèze (na istoku), a odnosi se samo na općinu Cairanne u departmanu Vaucluse na jugoistoku Francuske.
      Opća izloženost područja proizvodnje optimalna je, na nadmorskoj visini do 335 metara koja se postupno smanjuje prema širokoj ravnici. Reljefni oblik djelomično štiti vinovu lozu od mistrala, dominantnog sjevernog/sjeverozapadnog vjetra, koji puše oko 165 dana godišnje. Klima je mediteranska, s prosječnom godišnjom temperaturom između 14 °C i 14,5 °C i prosječnom godišnjom količinom oborina od 720 mm, koja je uglavnom koncentrirana u proljeće i jesen. Navedeni klimatski uvjeti povoljni su za sorte vinove loze koje se uzgajaju na tom području.
      Odluke o sadnji donose se ovisno o pedološkim svojstvima, među ostalim o povezanosti s topografijom. Zahvaljujući tome upotrebljavaju se samo područja, parcele i dijelovi parcela koji su najpogodniji za zrenje grožđa i izražavanje posebnosti sorti iz općine Cairanne. Za to je potrebna optimalna briga za biljke i njihov proizvodni potencijal. Stoga vina sa zaštićenom oznakom izvornosti „Cairanne” moraju imati manji prinos po hektaru i višu najmanju prirodnu volumnu alkoholnu jakost od vina s oznakom izvornosti „Côtes du Rhône Villages”. Pojačana je prisutnost sorte grenache (najmanje 50 % prema 40 % za oznaku izvornosti „Côtes du Rhône Villages”). Ručno branje i razvrstavanje postupci su karakteristični za ZOI „Cairanne”, kako bi se najbolje zaštitio potencijal organoleptičkih svojstava grožđa. Tako se dobiva vino s traženim minimalnim analitičkim svojstvima i organoleptičkim svojstvima punoće i mekoće opisanima u nastavku.
      Općina Cairanne nalazi na zemljopisnom području kontrolirane oznake izvornosti „Côtes du Rhône”, priznatom 19. studenoga 1937.
      Izvornost vina proizvedenih u općini Cairanne priznata je 1953. kao dopunski zemljopisni naziv kontrolirane oznake izvornosti „Côtes du Rhône”, a od 1999. kao dodatni zemljopisni naziv kontrolirane oznake izvornosti „Côtes du Rhône Villages”. Vina Cairanne mirna su i suha bijela i crna vina.
      Crna vina dobivena pretežno od sorte grenache noir koja se povezuje sa sortama syrah i mourvèdre (sorte dobro prilagođene osunčanosti i suši) bogata su vina vrlo intenzivne boje. Karakterizira ih aroma šumskog voća i miris cvijeća. U ustima pretežito ostavljaju mekoću i okus tanina, a pri kraju ostaje elegantan i složen okus.
      Bijela vina proizvedena su većinom od sorti clairette, grenache blanc i roussanne. Voćnog su mirisa i cvjetnog mineralnog okusa pojačanog vapnencem iz tla.
      Godine 2013. vinogradi Cairanne protezali su se na više od 1 000 hektara, a 80 % vina na tržište se stavljalo u bocama.
      Kombinacija mediteranske klime, karakteristične po velikom broju sunčanih sati, i izloženosti parcela uglavnom prema jugu optimalna je za sazrijevanje voća i njihovu koncentraciju šećera te za jaču aromatsku složenost i zaokruženost vina.
      Osim toga, suha klima ojačana aktivnošću mistrala, pogoduje dobrom zdravstvenom stanju berbe i nakupljanju polifenola u grožđu. Stoga obavezno sortiranje berbe, zahvaljujući kojem se zadržavaju samo najbolje bobice, omogućuje visok udjel šećera u moštu i očuvanje aromatskog potencijala bobica.
      Zajednička povijest, znanje i zajednička nastojanja te jedinstvena sredina na raskrižju dolina Aygues i Ouvèze zaslužni su za identitet vina. Te su sastavnice povezane epopejom o vinogradarskom selu i njegovim ljudima kroz stoljeća. Vinari općine Cairanne imaju sljedeću krilaticu: „Cairanne je selo, Cairanne je vino, oduvijek ih zamjenjujemo.”
      9.   Osnovni dodatni uvjeti
      
      
         
            Područje u neposrednoj blizini
         
      
      
         Pravni okvir
      
      Nacionalno zakonodavstvo
      
         Vrsta dodatnog uvjeta
      
      Odstupanje u pogledu proizvodnje u ograničenom zemljopisnom području
      
         Opis uvjeta
      
      Područje u neposrednoj blizini, određeno odstupanjem za proizvodnju, razvoj i sazrijevanje vina, čine područja sljedećih općina:
      
                  —
               
               
                  departman Drôme: Mirabel-aux-Baronnies, Rochegude, Tulette,
               
            
                  —
               
               
                  departman Vaucluse: Buisson, Camaret-sur-Aigues, Châteauneuf-du-Pape, Courthézon, Jonquières, Gigondas, Lagarde-Paréol, Mornas, Orange, Rasteau, Roaix, Sablet, Sainte-Cécile-les-Vignes, Saint-Roman-de-Malegarde, Séguret, Sérignan-du-Comtat, Travaillan, Uchaux, Vacqueyras, Vaison-la-Romaine, Villedieu, Violès, Visan.
               
            
         
            Veća zemljopisna jedinica
         
      
      
         Pravni okvir
      
      Nacionalno zakonodavstvo
      
         Vrsta dodatnog uvjeta
      
      Dodatne odredbe koje se odnose na označivanje
      
         Opis uvjeta
      
      Na etiketi vina sa zaštićenom oznakom izvornosti može se navesti veća zemljopisna jedinica „Cru des Côtes du Rhône”.
      
         
            Manje zemljopisne jedinice
         
      
      
         Pravni okvir
      
      Nacionalno zakonodavstvo
      
         Vrsta dodatnog uvjeta
      
      Dodatne odredbe koje se odnose na označivanje
      
         Opis uvjeta
      
      Na oznaci vina kontrolirane oznake izvornosti može se navesti naziv manje zemljopisne jedinice ako:
      
                  —
               
               
                  je riječ o registriranoj lokaciji,
               
            
                  —
               
               
                  je ta jedinica navedena na izjavi o berbi.
               
            
         Upućivanje na objavu specifikacije
      
      https://info.agriculture.gouv.fr/gedei/site/bo-agri/document_administratif-25a5999e-1720-472a-bb4b-65e29f4f2adc